BAFS ยังไหว! Q2/59 กำไรทรงตัวมาที่ 237.51 ลบ.
BAFS ยังไหว! Q2/59 กำไรทรงตัวมาที่ 237.51 ลบ. จากปีก่อน 233.91 ลบ. ขณะที่ 6 เดือนแรกกำไรเพิ่ม 12% อยู่ที่ 584.49 ลบ. จากปีก่อน 521.52 ลบ. จ่อปันผล 0.25 บ./หุ้นปิดสมุดทะเบียน 25 ส.ค.59 จ่าย 9 ก.ย.นี้
10 ส.ค. 2559

บริษัท บริการเชื้อเพลิงการบินกรุงเทพ จำกัด (มหาชน)หรือ BAFS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 237.51 ล้านบาท หรือมีกำไรสุทธิ 0.37 บาทต่อหุ้น เพิ่มขึ้น 2% จากช่วงเดียวกันของปีก่อนที่มีกำไรสุทธิ 233.91ล้านบาท หรือมีกำไรสุทธิ 0.37บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 584.49 ล้านบาท หรือ 0.92 บาทต่อหุ้น เพิ่มขึ้น 12% จากช่วงเดียวกันของปีก่อนที่มีกำไรสุทธิ 521.52 ล้านบาท หรือ 0.82 บาทต่อหุ้น
พร้อมกันนี้ ยังประกาศจ่ายปันผล งวดดำเนินงานวันที่ 1 ก.พ.2559 ถึงวันที่ 30 มิ.ย.2559 อัตราจ่ายเป็นเงินสด 0.25 บาทต่อหุ้น โดยปิดสมุดทะเบียนวันที่ 25 ส.ค.2559 ทั้งนี้ กำหนดจ่ายเงินปันผลในวันที่ 9 ก.ย.2559